'તું ડબલ ઢોલકીની જેમ બંને બાજુ બોલે છે.' સુભાષ અકળાયો. 'તેં જ કહેલું કે વિભાને સાચવી લેજો. તારી સલાહ માનીને એને સાચવ્યો, એના હુકમનું પાલન કર્યું એમાં ફસાઇ ગયો.' સહેજ વિચારીને એણે પત્ની પાસે પોતાની શંકા રજૂ કરી. 'દોઢ કરોડના દેવાની વાત તો તેં અલકા અને ભાવિકાને જ કરી હતી. એમાંય અલકાએ તો તને સલાહ આપેલી કે શનિવારે પપ્પાજીને મળજો. વિભાકરને તો આ વાતની ખબર જ નહોતી. અચાનક એ પિક્ચરમાં કઇ રીતે આવી ગયો?'